*Saopštenje za medije, 9. avgust 2022.*

**Počinje snimanje dokumentarnih filmova na 17. Kampu *Interakcija***

**U ponedeljak, 8. avgusta, dolaskom petnaest učesnika, studenata filmskih akademija iz Argentine, Velike Britanije, Kube, Meksika, Izraela, Indije, Hong Konga i Srbije, počeo je 17. *Interakcija*: studentski filmski kamp. Studenti su se okupili u Kulturnom centru Beograda i nakon uvodne radionice, otputovali u Čačak, Užice i Požegu, gde će podeljeni u tri ekipe snimiti tri kratka dokumentarna filma.**

**Užičku ekipu** prevodi **reditelj Abraham Escobedo-Salas** iz Meksika, koji je nedavno okončao svoje master studije na programu DocNomads (Mađarska, Portugal, Belgija). Abraham je bio nominovan za nagradu Meksičke filmske akademije Ariel, a takođe je dobitnik Državne nagrade za mlade u Zakatekasu, stipendije Erasmus Mundus, FONCA stipendije za mlade meksičke talente, kao i nagrade Sophia Student koju dodeljuje Portugalska filmska akademija.

Reditelj **čačanske ekipe** je **Jovan Dopuđ**, koji je nedavno diplomirao na Akademiji umetnosti u Beogradu. Autor je nagrađivanog kratkog dokumentarca „Obeleženi“. Početkom 2019. godine, nakon što je prikazan na 'Filmskom festivalu o ljudskim pravima' u Barseloni, organizacija AECID, pod pokroviteljstvom španskog Ministarstva spoljnih poslova, prikazivala je njegov film „Obeleženi“ u skoro svim zemljama Južne Amerike, Afrike i Bliskog istoka, sa ciljem širenja svesti o borbi za ljudska prava.

**Treću ekipu** učesnika koja će boraviti **u Požegi** predvodi **Jovana Avramović,** studentkinja master studija režije na FDU u Beogradu. Avramovićeva je Požežanka koja je svoje prve korake u polju filma i napravila u okviru programa FECI – Filmski edukativni centar „Interkacija“ kada je snimila kratki igrani film „Ožiljak“ (2013) koji je na 42. Reviji filmskog stvaralaštva dece i omladine Srbije osvojio Granpri i nagradu za najbolji zvuk. U međuvremenu je završila osnovne studije filmske i TV režije na FDU u Beogradu, režirala kratke igrane i dokumentarne filmove koji su prikazivani i nagrađivani na festivalima širom sveta.

Pored troje reditelja, [**učesnici i učesnice ovogodišnjeg kampa**](http://www.film-art.org/interaction/srp_kamp_ucesnici.html) u sektorima kamere, montaže, zvuka i produkcije su: Candelaria Gutierez (Argentina/ Švedska), Guillermina Gala Chiariglione (Argentina), Ariele Granof (Izrael), Siddhant Sarin (Indija), Violena Ampudia (Kuba), Luis Armando Sosa Gi (Meksiko), Matt Part (UK), Sudarshan Sawant (Indija), Ognjen Vidaković (Srbija), Anđela Lazić (Srbija), Simona Đukanović (Srbija) i Katniss Tung Cheng (Hong Kong).

Učesnici će u narednih sedam dana pronaći priče i snimiti dokumentarce, a zatim će se 15. avgusta okupiti u Požegi, gde će do 22. avgusta montirati filmove. Produkcija filmova se odvija pod mentorstvom izrealskog reditelja [**Efima Graboja**](http://www.film-art.org/interaction/srp_kamp_mentor.html)**.** Podšku učesnicima Kampa u svim fazama pruža tim *Interakcija* kampa, kao i članovi lokalnog saveta *Interakcije* (Jasminka Đurić Lalović, Dušan Darijević, Zoran Filipović) u sva tri grada.

Projekcija filmova snimljenih tokom Kampa biće održana 23. avgusta 2022. u požeškom bioskopu, prilikom zatvaranja [***Interakcija*: festivala kratkog dokumentarnog filma**](http://www.film-art.org/interaction/srp_fest_program.html)**,** a dan kasnije u 21h u Dvorani Kulturnog centra Beograda.

Tokom druge faze kampa, u Požegi će boraviti i 26 mladih filmskih profesionalaca iz celog sveta – učesnika/ca ***Interakcija*: radionice dokumentarnog filma (I:RDF),** čiji su predavači i tutori afirmisani dokumentaristi Rada Šešić, Vladimir Perović i Marko Grba Singh. Istovremeno, učesnici kampa i radionice, zajedno sa lokalnom publikom, imaće priliku od 17. do 24. avgusta da, u okviru novopokrenutog *Interakcija:* festivala kratkog dokumentarnog filma, pogledaju najuzbudljivija ostvarenja iz oblasti kratkog dokumentarnog filma koja su nastala u prethodne dve godine.

*.... ..... ......*

*Interakcija* kamp okupio je tokom šesnaestogodišnje realizacije više od 260 učesnika iz više od 60 zemalja, studenata više od sto filmskih akademija. Snimljena su 53 dokumentarna filma, a osvojeno je više od 20 nagrada na filmskim festivalima širom sveta.

NFC Filmart organizuje program Interakcija 2022 uz podršku švajcarske vlade, u okviru projekta Kultura za demokratiju koji sporovodi Hartefakt fond, te Ministarstva kulture i informisanja Srbije, Filmskog centra Srbije, Grada Čačka, Cinnamon Films, Opštine Požega i drugih partnera i sponzora.

**Fotografije** od juče (8. avgusta) možete preuzeti na linku [OVDE](https://wetransfer.com/downloads/42d385d9afcbe39b2dcee8dbf28fea8320220809071746/9f2ed0e61d2f83b0c0ae720e71efdcee20220809071746/a6c894)

(fotograf: Sreten Vuković)

**Satnica Festivala Interakcija**

je na ovom linku: <http://www.film-art.org/interaction/srp_fest_raspored.html>

**Promo video** se nalazi na ovom
linku: <https://youtu.be/Wbh5K2zQQaM>

Više informacija na sajtu [www.film-art.org/interaction](http://www.film-art.org/interaction)

Unapred hvala na objavi i srdačan pozdrav,

 \_\_\_\_\_\_\_\_\_\_

**Interakcija – odnosi sa javnošću**

**Slađana Petrović Varagić, izvršna direktorka**

 e: office@film-art.org |​ m: +381 63 8507035

**Ana Ostojić, kordinatorka komunikacija**

e:interaction@film-art.org |​ m: +381 65 2555393